龔大有

龔大有（），字士謙，號澗松，直隸常州府武進縣人，軍籍，明朝政治人物、同進士出身。

 生平 
正德五年（1510年）庚午科應天府鄉試第八十一名。正德六年（1511年）辛未科進士。授廣平知縣，十一年十月选授南京浙江道監察御史，嘉靖十五年卒，年七十《國朝獻徵錄·卷66·南京浙江道監察御史澗松龔公大有墓誌銘（王以旂）》：公諱大有，字士謙，別號澗松，其先江西人。宋宣慰使諱陸三者，從高宗南渡，道出毘陵，卜居梅塘里數傳入國朝?望族諱銘可者?縣簿卒於官。其妻石氏奏乞驛傳歸櫬，表其里門曰「龔巷」，至今故官資給疑昉於此諱衡可者?山東費縣令，生二子孚、釆。釆即公之高祖也。曾大父諱禮洪，大父諱瑛，有丈夫子二人。長諱詵，是?公父。邁德懋學，領成化丙午鄉薦，累科弗第，齎志以歿。公自少穎敏，不羣服膺庭訓。年十六入試塲屋補邵庠廩生，與諸弟大邦、大用、大倫、大稔，爭相濯磨，譽隆吳下。公首登第，筮仕巖邑，惠政宜人，強梗從化，屢被觀風者旌薦，擢任南臺，巡視倉塲，照刷光祿文卷，剗剔姦弊殆盡。歲己卯，奉勑江西清戎道，聞宸濠不軌，地方諸臣尚未奏報，公即飛章具達朝廷始得正名討賊。武廟有「龔御史何如人」之問。尋罷清戎，還南臺益共乃事權姦江彬從?先帝南巡駐驆留都政厖情邊人心洶洶。公憂廢寢食，倡謀合臺固請回鑾，又欲以笏擊姦邪不果，人多壯之。庚辰，復奉勑清理屯政舊田多?豪強漁獵聞公下車悉首正莫敢隱匿，由是怨興謗生。辛巳夏例當考察，坐謫去任。公拂衣徑歸曰：吾年巳逾知命安能以筋力?人盈縮懇乞原官致仕，詔特許之，獎恬退也，欣然家居，日課耕讀。暇則拉二三朋舊，尋幽探勝嘯詠酣暢，絕口不言世故。或勸其出仕，輒不應微曰：「吾將留不盡者，以遺吾子孫耳。」性好儉約，自奉未嘗過豐，拳拳戒子孫，勿以奢敗。尤喜講學，見姻族子姓質美可進者，輒命題呈稿，親加點竄，略無倦容，以故士多成材。公弟大倫，中壬午鄉試。從弟大稔，登辛巳進士，官至憲僉。雖俱巳即世然公教在家庭尚駸駸未巳也。嘉靖丙申以疾卒，春秋七十。。

家族
曾祖父龔禮洪；祖父龔瑛；父親龔詵，貢士。母殷氏。永感下。

参考文献

Category:南京浙江道監察御史
Da
Category:武進人
Category:軍籍進士
Category:明朝廣平縣知縣